7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 375 της 29 Απρ./3 Μαΐου 1980 (ΦΕΚ Α 103) Περί των προϋποθέσεων κατατάξεως και εγγραφής πτυχιούχων Ανωτάτων Εκπαιδευτικών Ιδρυμάτων εις την Ιατρικήν Σχολήν του Πανεπιστημίου Ιωαννίνων προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 5 του αρθρ. 1 του Νόμ. 379/76 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176 τ. Α'). 2.Γνώμην της Ιατρικής Σχολής του Πανεπιστημίου Ιωαννίνων (συνεδρίαι 11/27.11.79 και 26/15.4.80) και 3.Την υπ’ αριθ. 255/1980 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, απεφασίσαμεν: Άρθρ.1.-Πτυχιούχοι Ανωτάτων Εκπαιδευτικών Ιδρυμάτων της ημεδαπής ως και Σχολών και τμημάτων αυτών η ισοτίμων Σχολών της αλλοδαπής δύνανται να καταταγούν και εγγραφούν εις την Ιατρικήν Σχολήν του Πανεπιστημίου Ιωαννίνων προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/76 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός πτυχίου, υποβάλλονται εις την Ιατρικήν Σχολήν του Πανεπιστημίου Ιωαννίνων υπό των ενδιαφερομένων μέχρι της 30ής Σεπτεμβρίου εκάστου έτους. 2.Προκειμένου περί αιτήσεων κατατάξεως πτυχιούχων Α.Ε.Ι., της αλλοδαπής ομού μετά του ως άνω δικαιολογητικού συνυποβάλλεται και βεβαίωσις ισοτιμίας η οποία εχορηγήθη ή από το αντίστοιχο Α.Ε.Ι. της ημεδαπής ή από το Διαπανεπιστημιακόν Κέντρον Αναγνωρίσεως τίτλων Σπουδών της Αλλοδαπής.  Άρθρ.3.-Οι πτυχιούχοι εγγράφονται εις αριθμόν προβλεπόμενον υπό του άρθρ. 1 του παρόντος και κατά σειράν προτεραιότητας Σχολών έχουσαν ως ακολούθως: α)Πτυχιούχοι Οδοντιατρικής Σχολής. β)Πτυχιούχοι Κτηνιατρικής Σχολής. γ)Πτυχιούχοι Τμήματος Βιολογίας της Φυσικομαθηματικής Σχολής. δ)Πτυχιούχοι Φαρμακευτικού Τμήματος της Φυσικομαθηματικής Σχολής. ε)Πτυχιούχοι Χημικού Τμήματος της Φυσικομαθηματικής Σχολής. στ)Πτυχιούχοι Φυσικού Τμήματος της Φυσικομαθηματικής Σχολής. ζ)Πτυχιούχοι Φυσικομαθηματικών Σχολών, πλην των μνημονευομένων υπό του παρόντος Τμημάτων αυτών, Πολυτεχνικών, Γεωπονικών και Δασολογικών Σχολών και η)Πτυχιούχοι Θεολογικής, Νομικών και Οικονομικών Επιστήμων, Φιλοσοφικής, Ινστιτούτων  Ξένων Γλωσσών και Φιλολογιών της Φιλοσοφικής Σχολής, Παντείου Ανωτάτης Σχολής Πολιτικών Επιστήμων, Ανωτάτης Βιομηχανικής Σχολής,  Ανωτάτης Σχολής Οικονομικών και Εμπορικών Επιστημών, Σχολής Αξιωματικών Χωροφυλακής και Αστυνομίας  Πόλεων  (άρθρ.12 Α.Ν.1371/38 και άρθρ. 24 Α.Ν. 318/68), των Ανωτάτων Στρατιωτικών Σχολών (άρθρ. 10 Α.Ν. 921/37) ως και άλλων Σχολών μη ρητώς διαλαμβανομένων ανωτέρω. (Αντί για τη σελ.636,293(α) Σελ. 636,293(β) Τεύχος 1-13 Σελ. 43 Ιατρική Σχολή Ιωαννίνων 31.Η.δ.5-7 Άρθρ.4.-1.Οι πτυχιούχοι των Οδοντιατρικών Σχολών κατατάσσονται εις το Δ' έτος σπουδών, αφού προηγουμένως εξετασθούν επιτυχώς εις τα Ιατρικά μαθήματα των τριών προηγουμένων ετών, τα οποία δεν έχουν διδαχθή, ούτε εξετασθή εις τας Σχολάς των ή η ύλη εις την οποίαν εδιδάχθησαν και εξητάσθησαν εις αυτά ήτο μειωμένη, κατά την κρίσιν της Ιατρικής Σχολής του Πανεπιστημίου Ιωαννίνων. Δια την επιλογήν τούτων λαμβάνεται υπ’ όψιν ο μέσος όρος του αθροίσματος του βαθμού πτυχίου και των βαθμών τους οποίους έλαβον οι υποψήφιοι εις τας ως άνω κατατακτηρίους εξετάσεις. Εις περίπτωσιν κατά την οποίαν δεν υπάρχει υποχρέωσις τοιούτων εξετάσεων κατά τα ανωτέρω, λαμβάνεται υπ’ όψιν μόνον ο βαθμός πτυχίου της Οδοντιατρικής Σχολής εξ ης απεφοίτησαν. Εις περίπτωσιν ισοβαθμίας ενεργείται υπό της Σχολής κλήρωσις. Η εξέτασις διενεργείται εκ τριών καθηγητών της Σχολής, υπό ταύτης οριζομένων, των διδασκόντων τα συγγενέστερα προς το υπό εξέτασιν μάθημα. 2.Οι υπό στοιχ. β, γ, δ, ε, στ και ζ του άρθρ. 3 του παρόντος πτυχιούχοι, κατατάσσονται εις το Β' έτος σπουδών κατόπιν επιτυχούς εξετάσεως εις τα μαθήματα 1)Ιατρική Φυσική και 2)Ιατρική Βιολογία του Α' έτους. Δια την επιλογήν τούτων λαμβάνεται υπ’ όψιν το άθροισμα των βαθμών εις τα εξετασθέντα μαθήματα και του βαθμού πτυχίου. Εις περίπτωσιν ισοβαθμίας ενεργείται υπό της Σχολής κλήρωσις. Η εξέτασις διενεργείται εκ τριών καθηγητών της Σχολής, υπό ταύτης οριζομένων, των διδασκόντων τα συγγενέστερα προς το υπό εξέτασιν μάθημα. 3.Οι πτυχιούχοι του στοιχ. η του άρθρ. 3 του παρόντος, εγγράφονται εις το Α' έτος Σπουδών της Ιατρικής Σχολής κατόπιν επιτυχούς εξετάσεώς των εις τα μαθήματα α)Γενική Φυσική και β)Γενική Χημεία. Δια την επιλογήν τούτων λαμβάνεται υπ’ όψιν το άθροισμα των βαθμών εις τα εξετασθέντα μαθήματα και του βαθμού του πτυχίου. Εις περίπτωσιν ισοβαθμίας ενεργείται υπό της Σχολής κλήρωσις. Η εξέτασις διενεργείται εκ τριών καθηγητών της Σχολής, υπό ταύτης οριζομένων, των διδασκόντων τα συγγενέστερα προς το υπό εξέτασιν μάθημα. Άρθρ.5.-Πτυχιούχοι οιασδήποτε εκ των ανωτέρω Σχολών δεν εγγράφονται πέραν των 2 όταν πτυχιούχος της επομένης κατά σειράν Σχολής έχει βαθμόν πτυχίου μεγαλύτερον του τρίτου της προηγουμένης Σχολής. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 636,294(β) Τεύχος 1-13–Σελ. 44 